Labinot Harbuzi

Labinot Harbuzi (født 4. april 1986 i Lund, død 11. oktober 2018) var en svensk fotballspiller med kosovoalbansk opprinnelse. Harbuzi spilte sist for Melaka United i Malaysia.

 Oppvekst 
Harbuzi ble født i Lund i Sverige, og flyttet i svært ung alder til Rosengård i Malmö. Harbuzis familie kommer opprinnelig fra Kosovo. Harbuzis far, Ismet, var en av Kosovos fremste bordtennisutøvere.«Harbuzi har det som krävs», av Jan Majlard, svd.se, 1. juni 2009. Besøkt 7. mai 2013 

Harbuzi startet fotballkarrieren i Malmö BI, i samme klubb som Zlatan Ibrahimović. Harbuzi ble tidlig oppdaget av Malmö FF, som et lovende talent.

 Karriere 
 Feyenoord 
Harbuzi forlot Malmö FF som 15-åring til fordel for en profftilværelse i nederlandske Feyenoord Rotterdam, hvor han spilte for klubbens reserve- og ungdomslag. I 2005 ble han lånt ut til andredivisjonsklubben SBV Excelsior, hvor han spilte ni kamper.

 Malmö FF 
Harbuzi vendte tilbake til Sverige og Malmö FF våren 2006, og spilte sin debutkamp i Allsvenskan samme år.«Labinot hem som en bättre spelare», av Håkan Malmström, sydsvenskan.se, 26. mars 2006. Besøkt 7. mai 2013 

Den 13. april 2009 ble Harbuzi den første til å score mål på Malmö FFs nye hjemmebane, Swedbank Stadion.

 Gençlerbirliği 
Den 11. juli 2009 ble det kjent at Harbuzi hadde skrevet under for den tyrkiske klubben Gençlerbirliği SK. Harbuzi hadde ikke forlenget kontrakten med Malmö FF, så den nye avtalen var verdt mellom 15 og 16 millioner SEK, fordelt over tre år.«Harbuzi klar för turkiska ligan», av Peder Broberg, nyheter24.se, 11. juli 2009. Besøkt 8. mai 2013 «Harbuzi klar för Gençlerbirligi», av Stefan Persson, aftonbladet.se, 11. juli 2009. Besøkt 8. mai 2013  I april 2011 gikk Harbuzi ut og erklærte sin misnøye med spesielt den nye assisterende treneren i klubben,«Harbuzi osams med tränaren - vill lämna sin turkiska klubb», av David B Larsson, fotbollskanalen.se, 3. april 2011. Besøkt 8. mai 2013  og i desember 2011 ble det kjent at Harbuzi var fristilt i forhold til kontrakten han hadde.«Officiellt: Labinot Harbuzi bryter med Genclerbirligi», fotbolltransfers.com, 20. desember 2011. Besøkt 8. mai 2013 

 Manisaspor 
I januar 2012 signerte Harbuzi en tremånederskontrakt med Manisaspor.«Harbuzi tillbaka i Turkiet», av Max Wiman, sydsvenskan.se, 25. januar 2012. Besøkt 8. mai 2013 

 Syrianska FC 
I august 2012 signerte Harbuzi en korttidskontrakt med Syrianska FC, etter at han hadde vært uten klubb en kortere periode,«Harbuzi till Syrianska», sydsvenskan.se, 21. august 2012. Besøkt 8. mai 2013  men han forlot klubben i begynnelsen av november 2012, da han ikke hadde lyktes med å etablere seg på laget.«Labinot Harbuzi lämnar Syrianska: 'Finns en del spår att jobba med'», fotbolltransfers.com, 6. november 2012. Besøkt 8. mai 2013 

Død
Harbuzi ble funnet død i sitt hjem den 11. oktober 2018. Han døde trolig av hjertestans.

 Fotnoter 

 Referanser 

 Eksterne lenker 


Kategori:Svenske fotballspillere
Kategori:Fotballspillere for Feyenoord Rotterdam
Kategori:Fotballspillere for SBV Excelsior
Kategori:Fotballspillere for Malmö FF
Kategori:Fotballspillere for Gençlerbirliği SK
Kategori:Fotballspillere for Manisaspor
Kategori:Fotballspillere for Syrianska FC
Kategori:Personer fra Lund